દુષ્કર્મની ઘટનાઆેમાં ભયાનક વૃધ્ધિ સાથે જે રીતે નાની બાળાઆેને મોટા પાયે દુષ્કર્મનો શિકાર બનાવવામાં આવી રહી છે તેને જોતાં હવે અનિવાર્ય થઈ ગયું છે કે આવા બિભત્સ અપરાધના દોષીઆેને અતિ કઠોર સજા દેવા માટે કંઈક ઉપાય થવા જોઈએ. આ મામલામાં વધુ વિલંબ કરવો પોષાય એમ નથી કારણકે નિર્ભયા કાંડ બાદ દુષ્કર્મ વિરોધી કાયદાને કઠોર કરવાના જે ઉપાય કરવામાં આવ્યા હતાં તે અસરકારક પુરવાર થયા નથી. દુષ્કર્મના કેસોમાં કોઈ ઘટાડો જ દેખાતો નથી ઉલ્ટુ આ પ્રકારની ઘટનાઆે દેશમાં વધી રહી છે. આવી સ્થિતિમાં દુષ્કર્મના અપરાધીઆે પર લગામ લગાવવા માટે જે કંઈપણ સંભવ હોય તેને પ્રાથમિકતાના આધાર પર કરવું જોઈએ. ખાસ કરીને નાની બાળાઆે પર જે રીતે જંગલી ગીધડાઆે દુષ્કર્મ આચરે છે તે વાત સાંભળીને પણ રૂંવાડા ઉભા થાય છે. આખા સમાજને નીચે જોવું પડે તેવી હાલત આવી ઘટનાઆેએ કરી દીધી છે અને દેશની પ્રતિષ્ઠાને ભયાનક હાની પહાેંચી છે. આવી હિચકારી અને જંગલી ઘટનાઆે સભ્ય સમાજના ચહેરા પર એક દાગ છે. આમ લોકો પણ હવે ડરવા લાગ્યા છે અને નાની બાળાઆેની સુરક્ષાની એમની પાસે કોઈ ગેરંટી નથી. કઠુવામાં એક બાળકી સાથે દુષ્કર્મની જઘન્ય ઘટના બની છે અને વડાપ્રધાને પણ મૌન તોડવું પડયું છે. આ ઘટનાને લીધે આખા દેશમાં આક્રાેશ ફાટી નીકળ્યો છે. નિર્ભયા કાંડ વખતે જેવો દેશવ્યાપી રોષ હતો તેવો જ આ વખતે દેખાઈ રહ્યાે છે.